Apel de proiecte nr. PR/NE/2024/P1/RSO1.1/1/4 - VInnovate

**Anexa 15**

**Categorii și plafoane de cheltuieli eligibile**

Cheltuielile eligibile sunt corespunzătoare activităților eligibile din cadrul Priorității P1 – O regiune mai competitivă, *Obiectiv Specific 1.1 Dezvoltarea și sporirea capacităților de cercetare și inovare și adoptarea tehnologiilor avansate*, Operațiunea 4c: Finanțarea proiectelor cu promotori privați care sunt selectate în cadrul apelurilor mecanismului de finanţare VInnovate, organizate de Inițiativa Vanguard, în cadrul Programului Regional Nord-Est 2021-2027.

Categoriile și sub-categoriile de cheltuieli eligibile aplicabile în cadrul acestui apel de proiecte depus în MYSMIS sunt:

|  |  |  |  |
| --- | --- | --- | --- |
| **ACTIVITATI** | **CHELTUIELI** | **CATEGORIE MYSMIS** | **SUBCATEGORIE MYSMIS** |
| **1. Activități de CDI (obligatoriu) de tipul:**   * **Cercetare industrială** * **Dezvoltare experimentală** * **Inovare** | Sunt eligibile costurile salariale aferente activității de cercetare industrială, dezvoltare experimentală si inovare pentru personalul CDI (definit conform Legii nr. 183 din 10 iunie 2024 privind statutul personalului de cercetare, dezvoltare și inovare) din cadrul IMM implicat în derularea activităților pentru implementarea proiectului (altele decât management de proiect).  Cheltuielile salariale se decontează conform contractului de muncă şi/sau proporțional cu procentul din fișa postului/foaia de prezență aferentă atribuțiilor specifice implementării proiectului. Durata timpului de muncă cumulată per salariat, pe toate contractele individuale de muncă trebuie sa respecte prevederile legale (Legea nr. 53/2003 – Codul Muncii, republicată, cu modificările şi completările ulterioare) cu privire la timpul de muncă și timpul de odihnă. | CHELTUIELI RESURSE UMANE | Cheltuieli salariale |
| **2. Activități specifice realizării de investiții strict necesare implementării activității de CDI** |  |  |  |
| **2.a Dotarea cu active corporale pentru activitatea de CDI**, de natura mijloacelor fixe, în măsura în care acestea sunt utilizate în cadrul proiectului și pe durata acestei utilizări, echipamente tehnologice, instalații de lucru, echipamente informatice etc. | Sunt eligibile cheltuielile pentru procurarea (inclusiv montajul acestora, dacă este cazul) de active corporale necesare pentru activitatea de CDI, pentru punerea în fabricație/ funcțiune/ operare/ aplicare (executarea şi/sau exploatarea seriei „zero” a produsului ori a instalației-pilot/ testarea prototipurilor pentru produse/procese, de natura mijloacelor fixe: achiziția de echipamente tehnologice, mobilier, aparatura birotica, sisteme de protecție a valorilor umane și materiale, instalații de lucru, echipamente informatice, etc.  Se vor cuprinde mijloace fixe care se regăsesc în:   * Subgrupa 2.1. „Echipamente tehnologice (mașini, utilaje și instalații de lucru)”, * Subgrupa 2.2. „Aparate și instalații de măsurare, control și reglare”, * Clasa 2.3.6. ”Utilaje și instalații de transportat și ridicat”, sau * Grupa 3 „Mobilier, aparatura birotica, sisteme de protecție a valorilor umane și materiale și alte active corporale”   din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanţare | ECHIPAMENTE / DOTARI / ACTIVE CORPORALE | 4.5 Dotări |
| **2.b Dotarea cu active necorporale** pentru activitatea de CDI: cunoștințe tehnice, brevete, drepturi de utilizare, licențe, mărci comerciale, programe informatice, alte drepturi şi active similare, strict necesare pentru atingerea obiectivelor proiectului | Sunt eligibile cheltuielile pentru achiziția de active necorporale, cum ar fi: cunoștințe tehnice, brevete, drepturi de utilizare, licențe, mărci comerciale, programe informatice, alte drepturi şi active similare, strict necesare pentru atingerea obiectivelor proiectului. | CHELTUIELI CU ACTIVE NECORPORALE | 4.6 Active necorporale |
| **3.** **Activități aferente CDI contractuale** folosite exclusiv pentru proiect | Sunt eligibile cheltuieli privind:  • obținerea, validarea și protejarea brevetelor și altor active necorporale;  • asistență și consultanță tehnică pentru punerea în aplicare a rezultatelor cercetării (de ex. evaluare tehnologică şi audit tehnologic; asistență şi consultanță tehnică de specialitate la aplicarea / achiziționarea / implementarea de soluții tehnologice în IMM-uri);  • asistență pentru omologarea, certificarea și standardizarea produselor/ proceselor noi sau îmbunătățite;  • servicii de consultanţă în domeniul inovării (de ex. asistență tehnologică; servicii de transfer de tehnologie; consultanță în materie de achiziție, protejare şi comercializare a drepturilor de proprietate intelectuală; consultanță referitoare la utilizarea standardelor);  • servicii suport pentru inovare (de ex. cercetare de piață; încercări şi testări în laboratoarele specializate; certificare, testare şi marcare a calității produselor obținute în proiect);  • valorificarea rezultatelor cercetării, etc. | SERVICII | Cheltuieli cu servicii pentru derularea activităților proiectului |
| **Cheltuieli Indirecte:** | În această subcategorie sunt eligibile cheltuieli indirecte, **în procent de maximum 7%** (în conformitate cu art. 54 lit. (a) din Regulamentul UE 2021/1060) din valoarea cheltuielilor directe eligibile.A se vedea și secțiunea *5.3.4 Opțiuni de costuri simplificate. Costuri directe și costuri indirecte,* din Ghidul Solicitantului*.* Sunt incluse cheltuieli privind, dar fără a se limita la cele exemplificate, după caz:   * Pregătirea aplicației - cererea de finanțare și managementul proiectului; * Activități de informare și publicitate; * Costurile de participare la târguri, expoziții și alte evenimente de profil (*Deplasări, detașări, taxe participare/aderare rețele și parteneriate internaționale - acțiuni realizate în legătură cu cooperarea internațională);* * Cheltuielile de publicare a articolelor științifice și a altor materiale de diseminare; * Costurile de organizare de workshop-uri și cursuri de instruire; * Costurile de achiziție a consumabilelor, materialelor chimice, reagenților și a altor materiale necesare pentru efectuarea testelor,   Alte costuri/taxe. | CHELTUIELI SUB FORMĂ DE RATE FORFETARE | Cheltuieli indirecte conform art. 54 lit. a RDC 1060/2021 |